ประจำเดือนมา 6 พฤศจิกา มีอะไรกับแฟนวันที่ 12 พฤศจิกาค่ะ มีการสอดใส่เเค่แปปเดียว ไม่ถึง 1 นาทีเนืองจากเราเจ็บเพราะเป็นครั้งเเรกของเราค่ะ ไม่มีการหลั่งทั้งภายในเเละภายนอก ผู้ชายไม่หลั่ง กินยาคุมฉุกเฉินตามภายในครึ่ง ชม.ทันที 1 ธันวาคมตอนนี้รู้สึกปวดท้อง ข้างซ้ายทีขวาที มาประมาณ 1 วันเเล้วค่ะ มีโอกาสที่จะท้องมั้ยคะ
สวัสดีค่ะ Nattanee,หากประจำเดือนมาวันที่ 6 พ.ย. แล้วได้มีเพศสัมพันธ์ในวันที่ 12 พ.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1% อย่างไรก็ตาม หากไม้ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสในการตั้งครรภ์ก็ไม่มีค่ะ ดังนั้น จึงไม่ควรทานยาคุมฉุกเฉินไปโดยไม่จำเป็นสำหรับอาการปวดท้องที่เกิดขึ้นในวันนี้ อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ ก็ได้ เช่น อาหารเป็รพิษ ลำไส้อักเสบเฉียบพลัน กระเพาะปัสสาวะอักเสบ มีท้องผูก เป็นต้น แนะนำควรสังเกตอาการไปก่อน หากอาการปวดท้องเป็นมากขึ้นเรื่อยๆ และมีอาการอื่นร่วม โดยเฉพาะมีไข้ ก็ควรไปพบแพทย์เพื่อตรวจค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า99%ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ58%-95% ค่ะ